Üks teist tüüpi diabeedi sümptom on pidev vajadus tualetti külastada, eriti öösel. Öine sage põietühjendamine ei tähenda ilmtingimata diabeeti, kuid võib olla ohumärk, kui esineb ka muid haigussümptomeid, vahendab Express.

Suurbritannia diabeediühingu sõnul tulevad suhkruhaiguse sümptomid sellest, et kõik või osa veresuhkrust jääb verre, selle asemel, et energiaks kasutatud saada. Tihe vajadus urineerida tekibki, sest, keha üritab üleliigset veresuhkrut kehast välja uhtuda.